Die wêreld in foto’s – 26 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Voorstander van die People’s Justice Party dra ŉ gesigmasker met die nasionale vlag op buite die nasionale paleis in Kuala Lumpur, Maleisië. Die regerende alliansie van Maleisië het hierdie week in duie gestort nadat die 94-jarige premier, Mahathir Mohamad, bedank het en tientalle wetgewers weggebreek het in ŉ poging om ŉ nuwe regering saam te stel. (Foto: Vincent Thian, AP) ŉ Tibettaanse man wat in ballingskap is, slaap voor sy optrede by die Tibettaanse Nuwejaarsvieringe in Kathmandu, Nepal. (Foto: Niranjan Shrestha, AP) Brandweermanne blus ŉ vuur by die Gokul Puri-bandemark in Nieu-Delhi, Indië. Minstens 20 mense is dood sedert konflik tussen Hindoes en Moslems oor ŉ omstrede burgerskapswet drie dae gelede uitgebreek het. (Foto: Manish Swarup, AP) ŉ Vrou met ŉ masker op loop oor ŉ voetoorgang in Tokio, Japan. Shinzo Abe, premier van Japan, het gevra dat groot sport- of kultuurbyeenkomste vir die volgende twee weke gekanselleer of uitgestel word weens die Covid-19-uitbreking. (Foto: Jae C. Hong, AP) ŉ Betoger skop ŉ traangasblik wat die polisie tydens konflik in Karava, Griekeland, gegooi het. Plaaslike owerhede het ŉ 24-uur-protesoptog beplan teen die regering se planne om ŉ nuwe aanhoudingsentrum vir migrante op twee Griekse eilande in die ooste te vestig. (Foto: Michael Varaklas, AP)